Diari Oficial de la Generalitat Valenciana


Sumari del DOGV 5142, del 24-11-2005 (2005/12703)

Notificació a Carlos Peidró Monllor de la decisió dictada en les actuacions de juí ordinari número 460/2002.
------------------------------------------------------------------------------------------------------------

### Dades del document

Número de DOGV
:   5142

Data del DOGV
:   24-11-2005

Secció del DOGV
:   IV. ADMINISTRACIÓ DE JUSTÍCIA - A) EDICTES I CÈDULES DE NOTIFICACIÓ D'INTERLOCUTÒRIES, PROVISIONS I SENTÈNCIES

Número del document
:   2005/12668


Organisme emissor
:   Jutjat de Primera Instància Número 2 d'Alcoi

Tipus de document
:   Anunci

Notificació a Carlos Peidró Monllor de la decisió dictada en les actuacions de juí ordinari número 460/2002. [2005/Q12537]
  
Assumpte: juí ordinari número 460/2002
  
Demandant: Caja de Ahorros de Castilla-La Mancha
  
Procurador: el senyor Blasco Santamaría
  
Demandat: Carlos Peidró Monllor
  
Sentència
  
Alcoi, 18 de maig de 2005
  
La jutgessa del Jutjat de Primera Instància número 2 d'Alcoi, Purificación Villalta Mompeán, ha vist les presents actuacions de juí ordinari, entre les parts; d'una, com a demandant, l'entitat Caja de Ahorros de Castilla-La Mancha, representada pel procurador el senyor Blasco Santamaría, amb l'assistència lletrada del senyor Santos Martínez, i d'una altra, com a demandat, Carlos Peidró Monllor, declarat en rebel·lia processal, i exercix acció d'obligació de fer i,
  
Antecedents de fet
  
1. Per la representació abans esmentada es va presentar demanda per torn a este jutjat, la qual es trobava fundada en els fets que es concreten en síntesi, en què l'entitat actora és propietària exclusiva i en ple domini de la finca que es va formar per segregació de la finca registral número 2.542 que consta al foli 9 del tomo 986, llibre 43 de l'Ajuntament de Benilloba, que es descriu en el fet primer de l'escrit de demanda.
  
Que la finca pertany a l'entitat actora per virtut d'adjudicació en subhasta pública feta en les actuacions número 3/1995, seguides al Jutjat de Primera Instància número 1 d'esta ciutat contra Vicente Bernabeu Catalán i altres i que consta gravada amb una garantia hipotecària.
  
L'esmentada càrrega o gravamen, segons manifestacions del propietari anterior, Vicente Bernabeu Catalán, es va pagar totalment ja que pel que fa a la lletra de canvi no consta en poder seu pel fet d'haver-la perduda i pel que fa a l'amortització del préstec hipotecari en el mateix certificat consta l'acreditació que la hipoteca a favor de la Caja de Ahorros y Monte de Piedad de Valencia gravava la finca número 1.349 d'este Registre es troba totalment cancel·lada.
  
Així, des de la data de la constitució, tampoc el titular del dret real, hui demandat, ni els seus drethavents o successors, si pertoca, han exercit facultats o accions de cap classe que se'n pogueren derivar.
  
2. Mitjançant la interlocutòria de data 13 de novembre de 2002, es va admetre a tràmit la demanda, i es va donar trasllat de la demanda a la part demandada perquè compareguera en les actuacions en forma legal, mitjançant un advocat i un procurador i contestara a la demanda en el termini de 20 dies, i atés que no ha comparegut la societat demandada i després de vàries diligències de citació negativa, s'acorda lliurar els oficis per a la indagació de domicili, mitjançant la provisió de data 21 de gener de 2005, i es declara en rebel·lia processal.
  
3. Que es procedix a fer l'audiència prèvia el dia 18 de gener de 2005, i sent-ne el dia i l'hora assenyalats compareix per la part actora el procurador el senyor Blasco Santamaría i el lletrat el senyor Santos Martínez. La part actora proposa com a prova la documental acompanyada a la demanda, que es considera reproduïda i l'aportada a actuacions, que ho admet sa senyoria, i la part demandant sol·licita que es dicte sentència d'acord amb les peticions de la demanda i de conformitat amb l'apartat 8 de l'article 429 de la Llei d'Enjudiciament Civil, atés que l'única prova que resulta admesa és la de documents, i estos els ha aportat la part actora sense ser impugnats, este tribunal procedix a dictar sentència, sense la realització prèvia del juí.
  
4. Que després de la valoració conjunta de la prova practicada queden com a fets provats:
  
a) Que l'entitat actora és propietària exclusiva i en ple domini de la finca que es va formar per la segregació de la finca registral número 2.542 que consta al foli 9 del tom 986, llibre 43 de l'Ajuntament de Benilloba, que es descriu al fet primer de l'escrit de demanda.
  
b) Que la finca pertany a l'entitat actora per virtut d'adjudicació en pública subhasta feta en les actuacions número 3/1995, seguides al Jutjat de Primera Instància número 1 d'esta ciutat contra Vicente Bernabeu Catalán i altres i que consta gravada amb una garantia hipotecària.
  
c) Que l'esmentada càrrega o gravamen segons manifestacions del propietari anterior, Vicente Bernabeu Catalán, va ser totalment pagada ja que pel que fa a la lletra de canvi no consta en poder seu com a resultat d'haver-la perduda i pel que fa a l'amortització de préstec hipotecari en el mateix certificat consta l'acreditació que la hipoteca a favor de la Caja de Ahorros y Monte de Piedad de Valencia que gravava la finca número 1.349 d'este Registre es troba totalment cancel·lada.
  
d) Que des de la data de la constitució tampoc el titular del dret real, hui demandat ni els seus drethavents o successors, si pertoca, han exercit facultats o accions de cap classe que se'n pogueren derivar.
  
5. En el present procediment s'han observat les prescripcions legals.
  
Fonaments de dret
  
1. Que de la documental aportada amb l'escrit de demanda s'acrediten els fets descrits en l'antecedent de fet quart, pel fet d'haver provat la part actora la certesa dels fets dels quals ordinàriament es desprenen, segons les normes jurídiques que els són aplicables, l'efecte jurídic corresponent a les pretensions de la demanda i això de conformitat amb l'article 217 de la Llei d'Enjudiciament Civil.
  
Les inscripcions o anotacions preventives fetes en virtut d'escriptura pública no es cancel·laran sinó per sentència contra la qual no es trobe pendent recurs de cassació o per escriptura o document autèntic, en el qual en preste el consentiment per a la cancel·lació la persona a favor de la qual s'haguera fet la inscripció o anotació o els seus drethavents o representants legítims, segons disposa el primer paràgraf de l'article 82 de la Llei Hipotecària.
  
Si constituïda la inscripció o anotació mitjançant escriptura pública en procedix la cancel·lació i no la consentira aquell al qual esta cancel·lació el perjudique, podrà l'altra persona interessada exigir-la en juí ordinari (article 82, paràgraf 3r de la Llei Hipotecària).
  
2. Que en aplicació de l'article 394 de la Llei d'Enjudiciament Civil i pel fet d'estimar-se totalment les pretensions de la demanda les costes les pagarà la part demandada.
  
Vists els preceptes esmentats i els altres aplicables.
  
Decisió
  
Que amb l'estimació de la demanda deduïda pel procurador, el senyor Blasco Santamaría, en nom i representació de l'entitat Caja de Ahorros de Castilla-La Mancha, contra Carlos Peidró Monllor, condemne el demandat a atorgar escriptura pública de cancel·lació de la condició resolutòria expressa que grava la finca número 2.850 del Registre de la Propietat de Cocentaina (Alacant) i amb expressa imposició de costes a la part demandada.
  
Esta és la meua sentència, contra la qual s'hi pot interposar recurs d'apel·lació en el termini de cinc dies des del sendemà de la notificació, davant l'Audiència Provincial, d'acord amb els articles 455 i següents de la Llei d'Enjudiciament Civil 1/2000, que pronuncie, mane i firme.
  
Alcoi, 18 de maig de 2005.- La secretària: María Nieves Martín Rincón.